CELEX: 62019CN0240
Language: hu
Date: 2019-03-20 00:00:00
Title: C-240/19. sz. ügy: A Juzgado de lo Contencioso-Administrativo no 2 de Ourense (Spanyolország) által 2019. március 20-án benyújtott előzetes döntéshozatal iránti kérelem — FA kontra Tesorería General de la Seguridad Social (TGSS)

15.7.2019   
            
            
               HU
            
            
               Az Európai Unió Hivatalos Lapja
            
            
               C 238/5
            
         
      A Juzgado de lo Contencioso-Administrativo no 2 de Ourense (Spanyolország) által 2019. március 20-án benyújtott előzetes döntéshozatal iránti kérelem — FA kontra Tesorería General de la Seguridad Social (TGSS)
      (C-240/19. sz. ügy)
      (2019/C 238/07)
      Az eljárás nyelve: spanyol
      
         A kérdést előterjesztő bíróság
      
      Juzgado de lo Contencioso-Administrativo no 2 de Ourense
      
         Az alapeljárás felei
      
      
         Felperes: FA
      
         Alperes: Tesorería General de la Seguridad Social (TGSS)
      
         Az előzetes döntéshozatalra előterjesztett kérdések
      
      
                  1)
               
               
                  Ha valamely nemzeti jogszabály — mint a TAS/2865/2003. sz. rendelet 2. cikke (2) bekezdésének a) pontja — megköveteli a társadalombiztosítási jogviszony megszűnését az önkéntes vagy szabadon választható folytatólagos biztosításhoz való hozzáférés érdekében, a jogviszony említett megszűnésének a spanyol társadalombiztosítási rendszerben kell-e bekövetkeznie, vagy ellenkezőleg, a tényállásokkal kapcsolatos egyenlő bánásmódnak a 883/2004 rendelet (1) 5. cikkének b) pontjában rögzített elvével összhangban az illetékes spanyol szerv köteles úgy tekinteni a jogviszonynak valamely más tagállam hasonló társadalombiztosítási rendszerében bekövetkezett megszűnését, mintha az Spanyolországban következett volna be?
               
            
                  2)
               
               
                  Ha valamely nemzeti jogszabály — mint a TAS/2865/2003. sz. rendelet 3. cikkének (3) bekezdése — az önkéntes vagy szabadon választható folytatólagos biztosításhoz való hozzáférés érdekében előírja a járulékfizetés időtartamának igazolását: szükséges-e, hogy az érdekelt korábban bármikor a spanyol szabályozás hatálya alá tartozzon, vagy a 883/2004 rendelet 6. cikkével összhangban az illetékes spanyol intézmény köteles úgy tekinteni a valamely más tagállam szabályozásának hatálya alatti járulékfizetés időszakait, mintha a járulékfizetést Spanyolországban teljesítették volna?
               
            
         (1)  A szociális biztonsági rendszerek koordinálásáról szóló 2004. április 29-i 883/2004/EK európai parlamenti és tanácsi rendelet (HL 2004. L 166., 1. o.; magyar nyelvű különkiadás 5. fejezet, 5. kötet, 72. o).